section_heading: Životopis
paragraph_text: Kolovoza 1946. došao je u Split gdje je pohađao sjemenišnu gimnaziju. U novicijat na Fratrovcu stupio je nakon završenog 5. razreda gimnazije 1947. godine. Gimnaziju je završio na Šalati. Od 1952. studira filozofiju na Jordanovcu po programu od trije godine, no studij je bio uz prijekid jer je dvije godine služio u Srbiji obvezni vojni rok. Zatim je godinu dana bio pomoćnik ekonoma u Dječačkom sjemeništu na Šalati. Nakon toga upisao je novi studij, bogoslovlje, koje je studirao u Palmotićevoj. Ondje se zaredio za svećenika 27. srpnja 1960. godine.